Doc to summarize: ਹਿੰਦੂਤਵੀ ਰੁਝਾਨ ਵਾਲੇ ਸੋਸ਼ਲ ਮੀਡੀਆ ਗਰੁੱਪਾਂ ਵਿੱਚ ਕੁਝ ਲੋਕਾਂ ਨੇ ਇਹ ਦਾਅਵਾ ਕੀਤਾ ਹੈ ਕਿ ਇਹ ਤਸਵੀਰ ਪੱਛਮ ਬੰਗਾਲ ਵਿੱਚ 11 ਅਪ੍ਰੈਲ ਨੂੰ ਹੋਈ ਪਹਿਲੇ ਗੇੜ ਦੀ ਵੋਟਿੰਗ ਤੋਂ ਪਹਿਲਾਂ ਦੀ ਹੈ। 

ਜ਼ਿਆਦਾਤਰ ਸੋਸ਼ਲ ਮੀਡੀਆ ਯੂਜ਼ਰਜ਼ ਨੇ ਇਸ ਤਸਵੀਰ ਨੂੰ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਦੀ ਕੂਚ ਬਿਹਾਰ (ਪੱਛਮੀ ਬੰਗਾਲ ਦਾ ਜ਼ਿਲ੍ਹਾ) ਵਿੱਚ ਹੋਈ ਚੋਣ ਰੈਲੀ ਦਾ ਦੱਸਿਆ ਹੈ। 

'ਨਰਿੰਦਰ ਮੋਦੀ 2019' ਨਾਮ ਦੇ ਪਬਲਿਕ ਗਰੁੱਪ ਵਿੱਚ ਇੱਕ ਯੂਜ਼ਰ ਨੇ ਲਿਖਿਆ ਹੈ," ਇਹ ਪੱਛਮ ਬੰਗਾਲ ਵਿੱਚ ਭਾਜਪਾ ਦੀ ਰੈਲੀ ਦਾ ਨਜ਼ਾਰਾ ਹੈ। ਕੂਚ ਬਿਹਾਰ ਦੀ ਰੈਲੀ। ਅੱਜ ਤਾਂ ਮਮਤਾ ਬੈਨਰਜੀ ਦੀ ਨੀਂਦ ਗਾਇਬ ਹੋ ਗਈ ਹੋਵੇਗੀ।''

ਭਾਜਪਾ ਪ੍ਰਧਾਨ ਅਮਿਤ ਸ਼ਾਹ ਨੇ ਪੱਛਮ ਬੰਗਾਲ ਬੀਜੇਪੀ ਨੂੰ ਸੂਬੇ ਦੀਆਂ 42 ਸੀਟਾਂ ਵਿੱਚੋਂ ਘੱਟ ਘੱਟ 23 ਸੀਟਾਂ ਜਿੱਤਣ ਦਾ ਟੀਚਾ ਦਿੱਤਾ ਹੈ। 

ਪਾਰਟੀ ਦੇ ਸੀਨੀਅਰ ਨੇਤਾਵਾਂ ਮੁਤਾਬਕ ਭਾਜਪਾ ਦੇ ਕੇਂਦਰੀ ਨੁਮਾਇੰਦੇ ਇਸ ਵਾਰ ਪੱਛਮ ਬੰਗਾਲ 'ਤੇ ਖਾਸ ਧਿਆਨ ਦੇ ਰਿਹਾ ਹੈ। 

ਪਰ ਵਾਇਰਲ ਫੋਟੋ ਵਿੱਚ ਭਗਵਾ ਰੰਗ ਦੇ ਕੱਪੜੇ ਪਹਿਨੇ ਲੋਕਾਂ ਨੂੰ ਦੇਖ ਕੇ ਜਿਹੜੇ ਲੋਕ ਇਸ ਨੂੰ ਪੀਐੱਮ ਮੋਦੀ ਦੀ ਰੈਲੀ ਦਾ ਦੱਸ ਰਹੇ ਹਨ, ਉਨ੍ਹਾਂ ਦਾ ਦਾਅਵਾ ਗ਼ਲਤ ਹੈ। 

ਇਸ ਤਸਵੀਰ ਦਾ ਭਾਰਤੀ ਜਨਤਾ ਪਾਰਟੀ ਦੇ ਕਿਸੇ ਪ੍ਰੋਗਰਾਮ ਨਾਲ ਕੋਈ ਲੈਣਾ-ਦੇਣਾ ਨਹੀਂ ਹੈ। 

ਸੈਂਕੜੇ ਲੋਕ ਸੋਸ਼ਲ ਮੀਡੀਆ 'ਤੇ ਇਸ ਤਸਵੀਰ ਨੂੰ ਮੋਦੀ ਦੀ ਰੈਲੀ ਦਾ ਦੱਸਦੇ ਹੋਏ ਸ਼ੇਅਰ ਕਰ ਚੁੱਕੇ ਹਨ

ਤਸਵੀਰ ਦੀ ਹਕੀਕਤ।

ਪੱਛਮੀ ਬੰਗਾਲ ਦੇ ਕੂਚ ਬਿਹਾਰ ਵਿੱਚ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ 7 ਅਪ੍ਰੈਲ 2019 ਨੂੰ ਚੋਣ ਰੈਲੀ ਕੀਤੀ ਸੀ। 

ਪਰ ਰਿਵਰਸ ਈਮੇਜ ਸਰਚ ਤੋਂ ਪਤਾ ਲਗਦਾ ਹੈ ਕਿ ਜਿਸ ਵਾਇਰਲ ਤਸਵੀਰ ਨੂੰ ਮੋਦੀ ਦੀ ਰੈਲੀ ਦਾ ਦੱਸਿਆ ਜਾ ਰਿਹਾ ਹੈ, ਉਹ ਸਾਲ 2015 ਵਿੱਚ ਪਹਿਲੀ ਵਾਰ ਇੰਟਰਨੈੱਟ 'ਤੇ ਅਪਲੋਡ ਕੀਤੀ ਗਈ ਸੀ। 

ਆਪਣੀ ਪੜਤਾਲ ਵਿੱਚ ਅਸੀਂ ਦੇਖਿਆ ਕਿ ਇਹ ਤਸਵੀਰ ਭਾਰਤ ਦੀ ਨਹੀਂ, ਸਗੋਂ ਥਾਈਲੈਂਡ ਦੇ ਮੱਧ ਵਿੱਚ ਸਥਿਤ ਸਮੁਤ ਸਾਖੋਂ ਸੂਬੇ ਦੀ ਹੈ। 

ਇਹ ਵੀ ਪੜ੍ਹੋ:

ਇਸ ਤਸਵੀਰ ਨੂੰ ਬੁੱਧ ਧਰਮ ਦਾ ਪ੍ਰਚਾਰ-ਪ੍ਰਸਾਰ ਕਰਨ ਵਾਲੀ ਵੈੱਬਸਾਈਟ 'ਡੀਐੱਮਸੀ ਡਾਟ ਟੀਵੀ' ਨੇ 26 ਅਕਤੂਬਰ 2015 ਨੂੰ ਪੋਸਟ ਕੀਤਾ ਸੀ। 

ਡੀਐੱਮਸੀ ਯਾਨਿ 'ਧੱਮ ਮੈਡੀਟੇਸ਼ਨ ਬੋਧੀਜ਼ਮ' ਇੱਕ ਮੀਡੀਆ ਨੈੱਟਵਰਕ ਹੈ। ਇਸ ਵੈੱਬਸਾਈਟ ਮੁਤਾਬਕ ਉਹ ਬੁੱਧ ਧਰਮ ਨਾਲ ਜੁੜੇ ਸੱਭਿਆਚਾਰਕ ਪ੍ਰੋਗਰਾਮਾਂ ਨੂੰ ਕਵਰ ਕਰਦੇ ਹਨ। 

ਕਰੀਬ 20 ਲੱਖ ਬੋਧੀਆਂ ਦਾ ਸਮਾਗਮ 

ਡੀਐੱਮਸੀ ਮੁਤਾਬਕ ਥਾਈਲੈਂਡ ਵਿੱਚ ਬੁੱਧ ਧਰਮ ਨੂੰ ਮੰਨਣ ਵਾਲੇ 'ਭਿਕਸ਼ਾ ਧਾਰਨ ਕਰਨ ਦੀ ਇੱਕ ਵੱਡੀ ਰਸਮ' ਦਾ ਪ੍ਰੋਗਰਾਮ ਕਰਦੇ ਹਨ। 

ਸਾਲ 2015 ਵਿੱਚ ਹੋਇਆ ਇਹ ਇਸੇ ਤਰ੍ਹਾਂ ਦਾ ਪ੍ਰੋਗਰਾਮ ਸੀ ਜਿਸ ਵਿੱਚ ਕਰੀਬ ਦਸ ਹਜ਼ਾਰ ਬੋਧੀ ਭਿਕਸ਼ੂ ਸ਼ਾਮਲ ਹੋਏ ਸਨ। 

ਇਸ ਪ੍ਰੋਗਰਾਮ ਵਿੱਚ ਸ਼ਾਮਲ ਹੋਣ ਵਾਲਿਆਂ ਦੀ ਗਿਣਤੀ ਕਰੀਬ 20 ਲੱਖ ਦੱਸੀ ਗਈ ਸੀ।
ਫੇਸਬੁੱਕ ਅਤੇ ਟਵਿੱਟਰ 'ਤੇ ਇਹ ਏਰੀਅਲ ਫੋਟੋ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਦੀ ਪੱਛਮ ਬੰਗਾਲ ਵਿੱਚ ਹੋਈ ਚੋਣ ਰੈਲੀ ਦੀ ਦੱਸ ਕੇ ਸ਼ੇਅਰ ਕੀਤੀ ਜਾ ਰਹੀ ਹੈ।